ಹಾವೇರಿ ಗ್ರಾಮಲೆಕ್ಕಿಗ ಸೇರಿ 58 ಮಂದಿಗೆ ಕೋವಿಡ್ ಹಾವೇರಿ: ಖಾಸಗಿ ವೈದ್ಯ, ಗ್ರಾಮ ಲೆಕ್ಕಿಗ, ಶುಶ್ರೂಷಕಿ, ಬಿಲ್ ಕಲೆಕ್ಟರ್, ಪ್ರಥಮ ದರ್ಜೆ ಸಹಾಯಕ ಸೇರಿದಂತೆ ಜಿಲ್ಲೆಯಲ್ಲಿ ಶುಕ್ರವಾರ 58 ಮಂದಿಗೆ ಕೋವಿಡ್19 ದೃಢಪಟ್ಟಿದೆ. 26 ಮಂದಿ ಗುಣಮುಖರಾಗಿ ಬಿಡುಗಡೆ ಹೊಂದಿದ್ದಾರೆ ಹಾಗೂ ವೃದ್ಧರೊಬ್ಬರು ಮೃತಪಟ್ಟಿದ್ದಾರೆ ಎಂದು ಜಿಲ್ಲಾಧಿಕಾರಿ ಕೃಷ್ಣ ಬಾಜಪೇಯಿ ತಿಳಿಸಿದ್ದಾರೆ. ಜಿಲ್ಲೆಯಲ್ಲಿ ಈವರೆಗೆ 660 ಕೋವಿಡ್19 ಪಾಸಿಟಿವ್ ಪ್ರಕರಣಗಳು ದೃಢಗೊಂಡಿವೆ. ಇದುವರೆಗೆ 388 ಮಂದಿ ಸೋಂಕಿನಿಂದ ಗುಣಮುಖರಾಗಿ ಬಿಡುಗಡೆ ಹೊಂದಿದ್ದಾರೆ ಹಾಗೂ 21 ಮಂದಿ ಮೃತಪಟ್ಟಿದ್ದಾರೆ. 251 ಪ್ರಕರಣಗಳು ಸಕ್ರಿಯವಾಗಿವೆ ಎಂದು ತಿಳಿಸಿದ್ದಾರೆ. ಶುಕ್ರವಾರ ದೃಢಗೊಂಡ ಪ್ರಕರಣಗಳಲ್ಲಿ ರಾಣೆಬೆನ್ನೂರಿನ 17, ಹಾನಗಲ್ನ 12, ಹಾವೇರಿ 10, ಬ್ಯಾಡಗಿ ಹಾಗೂ ಸವಣೂರ ತಲಾ 7, ಶಿಗ್ಗಾವಿ 4, ಹಿರೇಕೆರೂರ ತಾಲ್ಲೂಕಿನಲ್ಲಿ ಒಬ್ಬರಿಗೆ ಸೋಂಕು ಪತ್ತೆಯಾಗಿದೆ. ಪ್ರಕರಣಗಳ ವಿವರ: ಹಾನಗಲ್ ತಾಲ್ಲೂಕು ಅಕ್ಕಿಆಲೂರಿನ ಮಾರುತಿನಗರದ 30 ವರ್ಷದ ಗ್ರಾಮ ಲೆಕ್ಕಾಧಿಕಾರಿ, ಕಮತಗೇರಿಯ 19 ವರ್ಷದ ಯುವತಿ, ಅಕ್ಕಿಆಲೂರಿನ ಹಳ್ಳೂರ ಓಣಿಯ 38 ವರ್ಷದ ಮಹಿಳೆ, ಮಲ್ಲಿಗಾರ ಗ್ರಾಮದ ಎಎನ್ಸಿ 24 ವರ್ಷದ ಮಹಿಳೆ, ಗುಡ್ಡದಮತ್ತಿಹಳ್ಳಿಯ ಐ.ಎಲ್.ಐ ಲಕ್ಷಣದ 13 ವರ್ಷದ ಬಾಲಕಿ, ಆರೇಗೊಪ್ಪದ ಎಎನ್ಸಿ 31 ವರ್ಷದ ಮಹಿಳೆ, 39 ವರ್ಷದ ಪುರುಷನಿಗೆ ಸೋಂಕು ಪತ್ತೆಯಾಗಿದೆ. ಹಾವೇರಿ ತಾಲೂಕು ನೀರಲಗಿ ಗ್ರಾಮದ 62 ವರ್ಷದ ಪುರುಷ ಹಾಗೂ 66 ವರ್ಷದ ಮಹಿಳೆ, ಗುತ್ತಲದ ಅಜ್ಜನಮಠದ ಸಮೀಪದ 80 ವರ್ಷದ ಪುರುಷ, ಹಾಗೂ ಮೆಹಬೂಬ ನಗರದ ಎ.ಎನ್.ಸಿ.23 ವರ್ಷದ ಮಹಿಳೆ, ಪಿ39537 ಸಂಪರ್ಕಿತೆ ನೀರಲಗಿಯ 7 ವರ್ಷದ ಬಾಲಕಿ, ಕಬ್ಬೂರ ಗ್ರಾಮದ ಹೊಸೂರ ತಾಂಡಾದ ಪಿ.ಎನ್.ಸಿ 20 ವರ್ಷದ ಯುವತಿ, ಹಾವೇರಿಯ ಬಸವೇಶ್ವರ ನಗರದ 65 ವರ್ಷದ ಪುರುಷ ಮರಣ, ದೇವಗಿರಿ ಗ್ರಾಮದ ತರಕಾರಿ ವ್ಯಾಪಾರಿ 34 ವರ್ಷದ ಪುರುಷ, ಹಾವೇರಿ ನಗರದ ಸರ್ಕಾರಿ ವಸತಿ ಗೃಹ ನಿವಾಸಿ 29 ವರ್ಷದ ಜಿಲ್ಲಾ ಆಸ್ಪತ್ರೆ ಶುಶ್ರೂಷಕ, ಹೊಸ ಕಿತ್ತೂರಿನ 23 ವರ್ಷದ ಯುವತಿಗೆ ಸೋಂಕು ದೃಢಪಟ್ಟಿದೆ. ಬ್ಯಾಡಗಿಯ ಸಾಂಸ್ಥಿಕ ಕ್ವಾರಂಟೈನ್ ಕೇಂದ್ರದಲ್ಲಿ ತಂಗಿದ್ದ ಪಿ68352ರ ಕಂಟೈನಮೆಂಟ್ ವಲಯದ ಸಂಪರ್ಕಿತರಾದ 32 ವರ್ಷದ ಮಹಿಳೆ, ಒಂದು ವರ್ಷದ ಗಂಡು ಮಗು, ಹಿರೇಹಳ್ಳಿಯ ಐ.ಎಲ್.ಐ. ಲಕ್ಷಣದ 55 ವರ್ಷದ ಪುರುಷ, ಕಳಗೊಂಡದ 41 ವರ್ಷದ ಮಹಿಳೆ, 9 ವರ್ಷದ ಪುರುಷ ಹಾಗೂ ಶಿಡೇನೂರ ಗ್ರಾಮದ 61 ವರ್ಷದ ಪುರುಷ, ಬ್ಯಾಡಗಿ ಪಟ್ಟಣದ ಬಸವೇಶ್ವರ ನಗರದ 23 ವರ್ಷದ ಬಿ.ಎ.ಎಂ.ಎಸ್. ವಿದ್ಯಾರ್ಥಿಗೆ ಸೋಂಕು ದೃಢಪಟ್ಟಿದೆ. ಹಿರೇಕೆರೂರ ತಾಲ್ಲೂಕಿನ ಮಾಸೂರಿನ ಪಿ12110ರ ಕಂಟೈನಮೆಂಟ್ ವಲಯದ 45 ವರ್ಷದ ಮಹಿಳೆಗೆ ಕೋವಿಡ್ ದೃಢಪಟ್ಟಿದೆ. ಗುಣಮುಖರ ಸಂಖ್ಯೆ: ರಾಣೇಬೆನ್ನುರು ಹಾಗೂ ಶಿಗ್ಗಾಂವಿ ತಾಲೂಕಿನ ತಲಾ ಆರು ಜನ, ಹಾನಗಲ್ನ ಎಂಟು ಜನ, ಹಿರೇಕೆರೂರಿನ ಐದು ಜನ ಹಾಗೂ ಹಾವೇರಿ ತಾಲೂಕಿನ ಒಬ್ಬರು ಗುಣಮುಖರಾಗಿ ಬಿಡುಗಡೆಯಾಗಿದ್ದಾರೆ. ಇಂದಿನವರೆಗೆ 388 ಜನರು ಕೋವಿಡ್ ಸೋಂಕು ಗೆದ್ದು ಮನೆಗೆ ತೆರಳಿದ್ದಾರೆ. ಸೋಂಕಿತರ ನಿವಾಸದ ಪ್ರದೇಶವನ್ನು ನಿಯಮಾನುಸಾರ ಕಂಟೈನ್ಮೆಂಟ್ ಜೋನ್ ಹಾಗೂ ಬಫರ್ ಜೋನ್ ಆಗಿ ಘೋಷಿಸಲಾಗಿದೆ. ಆಯಾ ತಾಲೂಕಾ ದಂಡಾಧಿಕಾರಿಗಳನ್ನು ಇನ್ಸಿಡೆಂಟಲ್ ಕಮಾಂಡರ್ ಆಗಿ ನೇಮಿಸಲಾಗಿದೆ.